CELEX: 32007D0341
Language: sl
Date: 2007-04-19 00:00:00
Title: 2007/341/ES: Sklep Sveta z dne 19. aprila 2007 o sklenitvi Sporazuma med Evropsko skupnostjo in Rusko federacijo o ponovnem sprejemu

17.5.2007   
               
               
                  SL
               
               
                  Uradni list Evropske unije
               
               
                  L 129/38
               
            
         SKLEP SVETA
         z dne 19. aprila 2007
         o sklenitvi Sporazuma med Evropsko skupnostjo in Rusko federacijo o ponovnem sprejemu
         (2007/341/ES)
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti in zlasti člena 63(3)(b) v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,
         ob upoštevanju predloga Komisije,
         ob upoštevanju mnenja Evropskega parlamenta,
         ob upoštevanju naslednjega:
         
                     (1)
                  
                  
                     Komisija se je v imenu Evropske skupnosti pogajala o Sporazumu z Rusko federacijo o ponovnem sprejemu.
                  
               
                     (2)
                  
                  
                     Ta sporazum je bil v imenu Evropske skupnosti podpisan dne 25. maja 2006 ob upoštevanju njegove morebitne poznejše sklenitve v skladu s Sklepom Sveta sprejetim 22. maja 2006.
                  
               
                     (3)
                  
                  
                     Ta sporazum je treba potrditi.
                  
               
                     (4)
                  
                  
                     S Sporazumom je ustanovljen Skupni odbor za ponovni sprejem, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.
                  
               
                     (5)
                  
                  
                     V skladu s členom 3 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, je Združeno kraljestvo podalo uradno obvestilo, da želi sodelovati pri sprejetju in uporabi tega sklepa.
                  
               
                     (6)
                  
                  
                     V skladu s členom 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, in brez poseganja v člen 4 omenjenega protokola, Irska ne sodeluje pri sprejetju tega sklepa, ki zanjo ni zavezujoč niti ga ne uporablja.
                  
               
                     (7)
                  
                  
                     V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč niti ga ne uporablja –
                  
               SKLENIL:
         
            Člen 1
            Sporazum med Evropsko skupnostjo in Rusko federacijo o ponovnem sprejemu se potrdi v imenu Skupnosti.
            Besedilo Sporazuma je priloženo k temu sklepu.
         
         
            Člen 2
            Predsednik Sveta poda uradno obvestilo, določeno v členu 23(2) Sporazuma (1).
         
         
            Člen 3
            Komisija, ki ji pomagajo strokovnjaki iz držav članic, zastopa Skupnost v Skupnem odboru za ponovni sprejem, ustanovljenem s členom 19 Sporazuma.
         
         
            Člen 4
            Stališče Skupnosti znotraj Skupnega odbora za ponovni sprejem glede sprejetja njegovega poslovnika v skladu s členom 19(5) Sporazuma sprejme Komisija po posvetovanju s posebnim odborom, ki ga imenuje Svet.
         
         
            Člen 5
            Ta sklep se objavi v Uradnem listu Evropske unije.
         
         
            V Luxembourgu, 19. aprila 2007
            
               
                  Za Svet
               
               
                  Predsednica
               
               B. ZYPRIES
            
         
         
            (1)  Datum začetka veljavnosti Sporazuma o ponovnem sprejemu bo objavil generalni sekretariat Sveta v Uradnem listu Evropske unije.